b'\n_START_ARTICLE_\nFireWire\n_START_PARAGRAPH_\nL\'IEEE 1394 o FireWire \xc3\xa9s un est\xc3\xa0ndard multiplataforma per entrada/sortida de dades en s\xc3\xa8rie a gran velocitat. Se sol utilitzar per a la interconnexi\xc3\xb3 de dispositius digitals com c\xc3\xa0meres digitals i videoc\xc3\xa0meres a ordinadors.\n_START_SECTION_\nHist\xc3\xb2ria\n_START_PARAGRAPH_\nEl FireWire va ser inventat per Apple Computer a mitjans dels 90, i m\xc3\xa9s tard, va convertir-se en l\'est\xc3\xa0ndard multiplataforma IEEE 1394. Va ser a comen\xc3\xa7aments d\'aquest segle quan els principals fabricants de perif\xc3\xa8rics digitals van adoptar aquests port com un est\xc3\xa0ndard establert.\n_START_SECTION_\nEdici\xc3\xb3 de v\xc3\xaddeo digital\n_START_PARAGRAPH_\nL\'edici\xc3\xb3 de v\xc3\xaddeo digital amb FireWire ha perm\xc3\xa8s una revoluci\xc3\xb3 en la producci\xc3\xb3 del v\xc3\xaddeo amb sistemes d\'escriptori. La incorporaci\xc3\xb3 de FireWire en c\xc3\xa0meres de v\xc3\xaddeo de baix cost i elevada qualitat permet la creaci\xc3\xb3 de v\xc3\xaddeo professional en Macintosh o PC. FireWire permet la captura de v\xc3\xaddeo directament de les noves c\xc3\xa0meres de v\xc3\xaddeo digital amb port FireWire incorporat i de sistemes anal\xc3\xb2gics mitjan\xc3\xa7ant conversors d\'\xc3\xa0udio i v\xc3\xaddeo a FireWire.\n_START_SECTION_\nComparaci\xc3\xb3 amb USB\n_START_PARAGRAPH_\nTot i que l\'USB 2.0 t\xc3\xa9 una velocitat de transfer\xc3\xa8ncia major que la del FireWire, la transfer\xc3\xa8ncia de dades mitjan\xc3\xa7ant la interf\xc3\xadcie FireWire normalment obtenim unes transfer\xc3\xa8ncies similars a les de la interf\xc3\xadcie USB 2.0. Els tipics ports USB de PC rarament arriben a transfer\xc3\xa8ncies de 280 Mbit/s, essent 240 Mbit/s m\xc3\xa9s corrents. Probablement aix\xc3\xb2 sigui degut a la depend\xc3\xa8ncia que t\xc3\xa9 l\'USB del processador del pc per gestionar el protocol de baix nivell de l\'USB, mentre que el FireWire delega la mateixa funci\xc3\xb3 a la interf\xc3\xadcie de hardware (necessitant aix\xc3\xad menys o cap \xc3\xbas de la CPU).\n_START_SECTION_\nXarxes IP sobre FireWire\n_START_PARAGRAPH_\nEs pot utilitzar entre ordinadors Macintosh i perif\xc3\xa8rics els protocols IP existents, inclosos AFP, HTTP, FTP, SSH, etc. " Si unim la possibilitat d\'utilitzar les connexions FireWire per a crear xarxes TCP/IP a les prestacions de FireWire 2 (FireWire 800), hi ha raons serioses perqu\xc3\xa8 es recuperi r\xc3\xa0pidament l\'atenci\xc3\xb3 dels fabricants de perif\xc3\xa8rics per a satisfer les necessitats dels usuaris d\'aplicacions que requereixin gran amplada de banda en xarxes locals, com totes les relacionades amb el v\xc3\xaddeo digital.'